《友人见借放翁绝笔》
宋代·叶茵

放翁今已矣，犹有未刊诗。
阅稿无三豕，还书欠一鸱。
听儿弦诵罢，留客笑谈时。
发越吟边思，心香答所知。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。